Diari Oficial de la Generalitat Valenciana


Sumari del DOGV 5490, del 16-04-2007 (2007/2922)

Notificació de la resolució del recurs d'alçada, referència interna R-61/2006 a la Sra. Ana Pilar Ariste Castell.
-----------------------------------------------------------------------------------------------------------------

### Dades del document

Número de DOGV
:   5490

Data del DOGV
:   16-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2922


Data del document
:   08-01-2007

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a la Sra. Ana Pilar Ariste Castell, c/ Berenguer Mallol, núm. 42, 1r, 2a (46311, València) la resolució del recurs d'alçada amb el número de referència interna R-61/2006.  
Resolució  
Després d'examinar el recurs d'alçada formulat la Sra. Ana Pilar Ariste Castell, contra la resolució denegatòria de la desqualificació d'un habitatge de protecció oficial (HPO 457) núm. DV-781/05.  
Antecedents de fet  
Primer. La Sra. Ana Pilar Ariste Castell va presentar en el Servei Territorial d'Habitatge i Projectes Urbans de València el dia 22 de novembre del 2005 la sol·licitud de desqualificació per a l'habitatge situat a València, en el carrer Berenguer Mallol, número 42, pis primer, porta 2, que pertany a l'expedient d'habitatges de protecció oficial de promoció privada número 93-657-9980, i amb data de qualificació definitiva de 2 d'abril de 1996.   
Segon. A la vista de la documentació que apareix en l'expedient, i per raó del que disposa l'article 147 del Decret 2114/1968, de 24 de juliol, que aprova el Reglament d'habitatges de protecció oficial, i en la disposició addicional onzena del Decret 92/2002, de 30 de maig, del Govern Valencià, el cap del Servei Territorial en data 25 de gener del 2006 dicta una resolució denegatòria de la desqualificació de l'esmentat habitatge, en quedar acreditat que no han transcorregut quinze anys des de la concessió de qualificació definitiva de l'habitatge objecte de la sol·licitud de desqualificació.   
Tercer. Contra l'esmentada resolució interposa recurs d'alçada dins del termini i la forma escaient la Sra. Ana Pilar Ariste Castell amb les al·legacions que consten en aquest, i que es donen per reproduïdes a fi de la brevetat.   
Fonaments de dret  
I. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre de règim jurídic de les administracions públiques i del procediment administratiu comú (LRJAP i de PAC), com pel que establix el Decret 137/2006, de 29 de setembre, del Consell (DOGV núm. 5359, de 3 d'octubre del 2006).  
II. El que disposen els articles 107; 110; 114 i 115, de la LRJAP i PAC, quant a l'admissió i la tramitació del recurs d'alçada.  
III. Segons disposa la disposició addicional onzena del Decret 92/2002, de 30 de maig, del Govern Valencià, la prohibició de la desqualificació voluntària durant el termini de quinze anys que establix l'article 14.5 del mateix Decret 92/2002, serà també aplicable als habitatges acollits a plans d'habitatge anteriors, en els mateixos termes que inclou l'esmentat article.   
IV. Segons establix l'article 14.5 del Decret 92/2002, de 30 de maig, del Govern Valencià, els habitatges subjectes a règims de protecció pública no poden ser objecte de desqualificació voluntària a petició dels propietaris fins transcorreguts quinze anys, comptadors des de la qualificació definitiva d'aquests, llevat que per causes prou justificades, s'obtinga l'autorització administrativa del Servei Territorial d'Habitatge i Projectes Urbans.   
V. Segons disposa l'article 147 del Decret 2114/1968, de 24 de juliol, que aprova el Reglament sobre habitatges de protecció oficial, la desqualificació voluntària dels habitatges sol·licitada pels propietaris es pot concedir amb caràcter discrecional i sempre que d'aquesta no es deriven perjudicis per a tercers.  
VI. En el cas que ens ocupa, revisada la documentació que apareix en l'expedient, es comprova que l'habitatge per al qual se sol·licita la desqualificació va obtindre la qualificació definitiva en data dos d'abril de 1996, acollit a un pla d'habitatge anterior, per la qual cosa no pot ser objecte de desqualificació voluntària a petició dels propietaris, ja que no han transcorregut quinze anys des de l'esmentada data de qualificació definitiva fins a la data de la sol·licitud de la desqualificació.   
En conseqüència, d'acord amb la normativa vigent en el moment de la sol·licitud de la desqualificació, no procedix concedir-la, sent per això correcta i adequada a dret la resolució dictada pel Servei Territorial.   
VII. No obstant això, atés que en l'actualitat el Decret 92/2002, de 30 de maig, del Govern Valencià, ha sigut derogat pel Decret 41/2006, de 24 de març, del Consell de la Generalitat, cal assenyalar a la recurrent que pot sol·licitar de nou la desqualificació de l'habitatge que ens ocupa, per no trobar-se vigent l'obstacle legal pel qual se li va denegar en el seu dia la desqualificació, per a, en cas d'entendre's procedent pel Servei Territorial, obtindre la desqualificació sol·licitada.   
Finalment assenyalar la recurrent que la no-obtenció de la desqualificació no suposa en absolut que l'habitatge no puga ser venut, sinó que el preu de venda està limitat mentre dure el règim legal de protecció.  
En aquest sentit, li informem que podeu sol·licitar en el Servei Territorial d'Habitatge i Projectes Urbans de València el certificat del preu màxim pel qual pot vendre l'habitatge objecte del present expedient.   
VIII. D'altra banda, respecte a la inconstitucionalitat de la disposició addicional onzena del Decret 92/2002, i d'acord amb l'article 107.3 de l'esmentada Llei 30/1992, contra les disposicions administratives de caràcter general no pot interposar-se recurs en via administrativa, per la qual cosa en el recurs d'alçada que ens ocupa no és possible entrar en la qüestió de la constitucionalitat o no de la disposició addicional onzena de l'esnmentat Decret 92/2002.   
Després d'assentar tot el que antecedix, i com no s'ha aportat per la recurrent prova suficient i adequada que desvirtue el contingut de la resolució impugnada, procedix confirmar-la.   
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la Proposta de resolució de l'Àrea de Promoció, resolc:  
Desestimar el recurs d'alçada formulat per la Sra. Ana Pilar Ariste Castell contra la resolució del Servei Territorial d'Habitatge i Projectes Urbans de València, de data 25 de gener del 2006, que queda confirmada.   
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà a la notificació d'aquesta, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 8 de gener de 2007.- El director general d'Habitatge i Projectes Urbans: Bernabé Bueno Miralles.